KĖDAINIŲ RAJONO VIETOS VEIKLOS GRUPĖS VIETOS PROJEKTŲ ATRANKOS KOMITETO 2019 M. RUGPJŪČIO 1 D.POSĖDŽIO

PROTOKOLO DĖSTOMOJI DALIS

2019 m. rugpjūčio 1 d.Nr. PAK-7

Kėdainiai

**Posėdis vyko** – 2019 m. rugpjūčio 1 d. 16:00 val.

**Posėdžio pirmininkas** – Šarūnas Šiušė, Kėdainių rajono vietos veiklos grupės valdybos pirmininkas.

**Posėdžio sekretorius** – Aušra Vaidotienė, Kėdainių rajono vietos veiklos grupės pirmininkė / projekto vadovė.

**Dalyvavo:**

1. Marius Augustinavičius (verslas).
2. Alvydas Ardavičius (vietos valdžia).
3. Sandra Barzdienė (pilietinė visuomenė).
4. Virginija Cukanovienė (pilietinė visuomenė).

5. Jūratė Jodeikienė (verslas).

6. Justina Kočetova (verslas).

7. Nijolė Naujokienė (vietos valdžia).

8. Albinas Počiulpas (pilietinė visuomenė).

9. Šarūnas Šiušė (verslas).

**Kvorumas yra** (posėdyje dalyvauja 9 (devyni) iš 12 (dvylikos), t. y. ne mažiau kaip 2/3 vietos projektų atrankos komiteto narių).

**Narys-stebėtojas** – Nacionalinės mokėjimo agentūros prie Žemės ūkio ministerijos atstovas – LEADER priemonių skyriaus vyriausioji specialistė Aistė Bacienė.

**Darbotvarkė:**

1. Dėl IĮ „Kėdainių prekyba“ vietos projekto „IĮ „Kėdainių prekyba“ verslo plėtra“ (Nr. KĖDA-LEADER-6A-D-7-4-2019), pateikto pagal VPS priemonės „Ūkio ir verslo plėtra“ veiklos sritį „Parama ne žemės ūkio verslui kaimo vietovėse pradėti ir (arba) plėtoti“ (kodas LEADER-19.2-6.4).

**1. SVARSTYTA.** Dėl IĮ „Kėdainių prekyba“ vietos projekto „IĮ „Kėdainių prekyba“ verslo plėtra“ (Nr. KĖDA-LEADER-6A-D-7-4-2019), pateikto pagal VPS priemonės „Ūkio ir verslo plėtra“ veiklos sritį „Parama ne žemės ūkio verslui kaimo vietovėse pradėti ir (arba) plėtoti“ (kodas LEADER-19.2-6.4).

Pranešėja, Kėdainių rajono vietos veiklos grupės administracijos darbuotoja / projekto administratorė, Kristina Kulbienė priminė, kad š/m. liepos 15 d. vykusiame vietos projektų atrankos posėdyje šio vietos projekto paraiška buvo grąžinta VVG administracijai vertinti iš naujo, peržiūrint balus, skirtus už šiuos atrankos kriterijus: *4.4 Sukurtų naujų ir (arba) geresnės kokybės produktų/paslaugų skaičius* ir *4.5 Vietos projekte diegiamos inovacijos*. 2019 m. liepos 18 d. pareiškėjui išsiųstas raštas „Dėl papildomos informacijos pateikimo“, (Nr.SPD-096) papildomai pateikti informaciją ir atitiktį pagrindžiančius vietos projekto atrankos kriterijus. Iš pareiškėjo IĮ „Kėdainių prekyba“ 2019 m. liepos 23 d. gautas atsakymas.

Pranešėja pristatė svarstomą vietos projektą, pateikdama šią informaciją:

***pareiškėjo pavadinimas:*** IĮ „Kėdainių prekyba“;

***vietos projekto pavadinimas:*** „IĮ „Kėdainių prekyba“ verslo plėtra“;

***VPS priemonės veiklos sritis, pagal kurią teikiamas vietos projektas:*** „Parama ne žemės ūkio verslui kaimo vietovėse pradėti ir (arba) plėtoti“ (kodas LEADER-19.2-6.4);

***vietos projekto tikslas:*** investuoti ir išplėsti savo šeimos verslą kaime, įkurti naujas darbo vietas ir įdarbinti 2 kaimo gyventojus, savo šeimos narius, tuo prisidedant prie nedarbo problemos Kėdainių r. VVG teritorijoje sprendimo, didinti labai mažos įmonės pridėtinę vertę ir išskirtinumą, pelningumą ir pajamas;

***vietos projekto uždaviniai:***

1. Sėkmingai plėsti savo šeimos verslą Kėdainių rajono VVG teritorijoje, sukurti naujas papildomas paslaugas.

2. Atlikti visas numatytąsias investicijas (pastato kapitalinį remontą, pakeičiant paskirtį).

3. Sukurti ir išlaikyti 2 darbo vietas (etatus).

4. Viešinti projekto eigą, pasiektus tikslus, dirbti skaidriai ir atsakingai.

***planuojamos vietos projekto veiklos:*** infrastruktūros pritaikymas verslo vykdymui; 2 (dviejų) naujų darbo vietų kaimo gyventojams sukūrimas; Kėdainių r. VVG teritorijos mastu produkto, paslaugos inovacijos įdiegimas;

***vietos projekto pasiekimų rodikliai:***

|  |  |  |
| --- | --- | --- |
| Eil. Nr. | Rodiklio pavadinimas | Pasiekimo reikšmė |
| 1. | Sukurtų naujų darbo vietų (etatų) skaičius (vnt.) | 2 |
| 2. | Išlaikytų darbo vietų (etatų) skaičius (vnt.) | 4,25 |
| 3. | Įdarbintų/savarankiškai dirbančių kaimo gyventojų nuo 30 iki 40 m. amžiaus (imtinai) skaičius (asm.) | 1 |
| 4. | Įdarbintų/savarankiškai dirbančių kaimo gyventojų, vyresnių nei 41 m. amžiaus skaičius (asm.) | 1 |

***prašoma paramos suma*:** 47 454,34 Eur (keturiasdešimt septyni tūkstančiai keturi šimtai penkiasdešimt keturi eurai ir 34 ct);

***surinktų pridėtinės vertės (kokybės) balų skaičius:*** 83 (aštuoniasdešimt trys);

***vietos projekto pridėtinė vertė, siekiant VPS, VPS priemonės tikslų:*** projekto metu bus sukurtos naujos paslaugos, bus įdarbinti 2 kaimo gyventojai ir jų darbo vietos bus išlaikomos viso kontrolės laikotarpio metu, taip pat bus išlaikomos šiuo metu esamos įmonėje sukurtos darbo vietos.

Pakartotinai įvertinus pareiškėjo pateiktą bei viešai prieinamą informaciją buvo perskaičiuoti balai, skirti už atrankos kriterijų Nr. 4.4 (4), kadangi buvo nustatyta, jog įgyvendinant vietos projektą bus sukurti 2, o ne 3 nauji produktai (paslaugos). Sumažinta 5 balais, paliekant 10 balų už sukuriamas 2 naujas paslaugas. Iš naujo įvertinus atitiktį atrankos kriterijui Nr. 4.5 (5) pirmojo vertinimo metu skirti 15 balų išlieka ir po antrojo vertinimo. Iš naujo įvertinus vietos projekto „IĮ „Kėdainių prekyba“ verslo plėtra“ atitiktį atrankos kriterijams iš 100 galimų yra skirti 83 balai. projekto pristatymą baigė siūlymu pritarti vietos projektui ir rekomendacija pradėti kitą vertinimo etapą.

Vietos projektų atrankos komiteto nariai kėlė klausimus dėl vietos projekto įgyvendinimo vietos, nuosavybės į nekilnojamąjį turtą teisių turėjimo, planuojamų investicijų, planuojamų teikti paslaugų apimčių ir poreikio, paslaugų naujumo ir inovacijų pagrindimų vietos projekte. Atsakius į klausimus ir baigus diskusijas vyko balsavimas.

**Balsavo „už“:** 7 (septyni).

**Balsavo „prieš“:** 2 (du) (Nijolė Naujokienė ir Alvydas Ardavičius). Motyvai – elektrinių paspirtukų nuoma nėra naujos paslaugos Kėdainių r. VVG teritorijoje.

**NUTARTA:** Pritarti vietos projektui ir rekomenduoti pradėti kitą vertinimo etapą.

Posėdžio pirmininkas Šarūnas Šiušė

Posėdžio sekretorė Aušra Vaidotienė